ટેક્સ અધિકારીઓએ જણાવ્યું કે તિવારીના કબૂલાતનામાથી ઓનલાઈન ટેક્સ રીટર્ન ફાઈલિંગની મોટી ખામી સામે આવી છે. ઈનકમ ટેક્સ ડિપાર્ટમેન્ટે મુંબઈ અને બેંગલોરમાં એવા ફ્રોડની જાણકારી પ્રાપ્ત કરી છે કે જે આ પ્રકારના ગોરખધંધાનો એક નાનો ભાગ હોઈ શકે છે. સરકારે પારદર્શિતા વધારવા અને સગવડ માટે ઓનલાઈન રીટર્ન ફાઈલિંગ સિસ્ટમ શરૂ કરી હતી. આમાં સપોર્ટિંગ ડોક્યુમેન્ટ અપલોડ કર્યા વગર ટેક્સ રીફંડ ક્લેમ કરી શકાય છે. તિવારી જેવા લોકો મેડિકલ ઈન્શ્યોરન્સ પ્રીમિયમ, વિકલાંગ આશ્રિતના ખર્ચ પર ખર્ચ કરવામાં આવેલી રકમ, ગ્રેજ્યુટી, એચઆરએ, લીવ ટ્રાવેલ એલાઉંસ સહિત દસ્તાવેજ અપલોડ કર્યા વિના રીફંડ ક્લેમ કરી રહ્યાં હતાં.